Μελέτη περιπτώσεων χρέους στα ψηφιακά κοινωνικά δίκτυα
Creators: name: Lisnic, Iulia Alexei (Λισνικ, Ιουλία Αλεξέι)
Publisher: name: Aristotle University of Thessaloniki
Year: 2022
Subjects: Κοινωνικά μέσα δικτύωσης
Χρέος
Παράγοντες
Social media
Debt
Factors

description: Τα κοινωνικά μέσα δικτύωσης έχουν ενταχθεί στην ζωή των ανθρώπων και αποτελούν ένα αναπόσπαστο κομμάτι της καθημερινότητάς τους, επηρεάζοντας σε μεγάλο βαθμό τις τάσεις αγοράς και του τρόπου λειτουργίας των επιχειρήσεων. Οι αλλαγές που έφεραν τα κοινωνικά μέσα δικτύωσης στην αγορά και ιδιαίτερα στον τρόπο προβολής και προώθησης, οδήγησαν τις επιχειρήσεις να ενσωματώσουν την χρήση τους στο μίγμα μάρκετινγκ αλλά και να αναπροσαρμόσουν τον προϋπολογισμό τους για τον τομέα αυτόν. Οι χρήστες σήμερα διαθέτουν μεγάλη διαπραγματευτική δύναμη χάρη στα κοινωνικά μέσα, με αποτέλεσμα να έχουν ισχυρές επιρροές στην παρουσία και ανάπτυξη επιχειρήσεων στον διαδικτυακό χώρο. Πολλές επιχειρήσεις δαπανούν σημαντικά ποσά στα κοινωνικά μέσα δικτύωσης, ωστόσο δεν αρκεί μόνο η επένδυση, αλλά απαιτείται σωστή διαχείριση και μελέτη του κοινού που απευθύνονται. Τα κοινωνικά μέσα αποτελούν έναν απρόβλεπτο χώρο διαπραγμάτευσης μεταξύ των χρηστών και των επιχειρήσεων, όπου η πιθανή εμφάνιση συγκρούσεων καθώς και ο επηρεασμός από εξωτερικούς παράγοντες της αγοράς συνήθως λειτουργούν εις βάρος των επιχειρήσεων, με αποτέλεσμα να απαιτούνται επιπλέον δαπάνες για την αντιμετώπιση ζημιογόνων καταστάσεων. Η παρούσα διπλωματική εργασία αναφέρεται στις επιδράσεις που έχουν τα κοινωνικά μέσα δικτύωσης στις επιχειρήσεις και συγκεκριμένα διερευνώνται οι παράγοντες που συμβάλουν στην εμφάνιση επιπλέων χρεώσεων από την χρήση τους. Με βάση την υπάρχουσα βιβλιογραφία, προσδιορίζονται οι έννοιες του τεχνικού και του κοινωνικού χρέους, ώστε να γίνει κατανοητή η συμβολή τους στην εμφάνιση επιπλέον απρόσμενων χρεώσεων για τους οργανισμούς, καθώς οι έννοιες αυτές αποτέλεσαν πηγή έμπνευσης για την διερεύνηση των επιπλέων χρεώσεων των κοινωνικών μέσων για τις επιχειρήσεις. Έτσι, μελετήθηκαν και αναλύθηκαν περιπτώσεις κατά τις οποίες τα κοινωνικά μέσα είχαν αρνητικές επιδράσεις σε επιχειρήσεις και συγκεκριμένα αποτέλεσαν αιτίες για την εμφάνιση επιπλέων δαπανών. Με την βοήθεια των μελετών περιπτώσεων γνωστών επωνυμιών που εντοπίστηκαν τα τελευταία χρόνια στον διαδικτυακό κόσμο, έγινε ο εντοπισμός και ο προσδιορισμός των κύριων παραγόντων που συμβάλουν στην εμφάνιση επιπλέον χρεώσεων για τους οργανισμούς από τη χρήση των κοινωνικών μέσων. Συγκεκριμένα, οι παράγοντες διαχωρίστηκαν σε εσωτερικούς και εξωτερικούς, με απώτερο σκοπό να διερευνηθούν οι αιτίες που προκάλεσαν τις επιπλέον δαπάνες καθώς και το αντίστοιχο κόστος τους. Αυτό είχε ως αποτέλεσμα να προσδιοριστούν τρείς εσωτερικοί και πέντε εξωτερικοί παράγοντες που μέσω των κοινωνικών μέσων επηρεάζουν τις επιχειρήσεις και αποτελούν τους κύριους λόγους εμφάνισης επιπρόσθετων εξόδων τόσο σε βραχυπρόθεσμο όσο και σε μακροπρόθεσμο ορίζοντα. Ως συνέπεια της μελέτης των παραγόντων, αλλά και σε συνδυασμό με την υπάρχουσα βιβλιογραφία σχετικά με το τεχνικό και κοινωνικό χρέος, γίνεται προσπάθεια προσδιορισμού νέου όρου του χρέους των κοινωνικών μέσων «Social media debt».
description: Social media has become part of people's lives and is an integral part of their daily routine, greatly affecting market trends and the way businesses operate. The changes that social media brought to the market and especially in the way of promotion, led the companies to integrate their use in marketing and to adjust their budget for this field. Users today have great bargaining power thanks to social media, and as result they have a strong influence power on the presence and growth of online businesses. Many companies spend significant amounts of money on social media; however, it is not enough to just invest, but proper management and study of the target audience is also required. Social media is an unpredictable interaction space between users and businesses, where the occurrence of conflicts as well as the influence of external market players work to the detriment of businesses and require additional costs to deal with loss-making situations. The goal of this dissertation is to discuss the impact of social media on business and, specifically, examine the factors that contribute to the appearance of additional costs associated with their use. Based on the existing literature, the concepts of technical and social debt are identified, in order to clarify their contribution to the emergence of additional unexpected costs for companies, as these concepts were a source of inspiration for exploring the additional costs of social media for companies. Thus, cases were studied and analyzed in which social media had negative effects on businesses and in particular caused the emergence of additional costs. Based on the case studies of well-known brand names, which have been retrieved online, the main factors that contribute to the emergence of additional expenses due to social media use have been identified. Specifically, the factors were divided into internal and external, with the ultimate goal of investigating the causes of the additional costs as well as their respective debt. This has led to the identification of three internal and five external factors that through social media affect companies and are the main reasons for the appearance of additional debt in both the short and long term. Consequently, based on the study of factors, in combination with the existing literature related to technical and social debt, an attempt is made to define a new term "Social media debt".